   لاهور (شوبز نيوز) اداڪارا ماهرا خان خواهش ظاهر ڪئي آهي ته هوءَ پنهنجي جنم ڏينهن جي موقعي تي ”دي ليجنڊ آف مولا جٽ“ رليز ڪرائڻ چاهي ٿي. بلال لاشاري جي فلم ”دي ليجنڊ آف مولا جٽ“ گھڻي عرصي کان رليز ناهي ٿي سگھي ۽ ڪيترائي ڀيرا فلم جي نمائش جو اعلان به ڪيو ويو پر ڪجهه قانوني ڏکيائين سبب هن وقت تائين فلم جي رليز بابت ڪجهه به واضح نه آهي. فلم جي ڪاسٽ ئي نه پر شوقين به ان جي نمائش جي انتظار ۾ آهن، جڏهن ته فلم ۾ مک ڪردار نڀائيندڙ سپر اسٽار ماهرا خان به ان کي فلم کي جلد کان جلد سئنيما گھرن ۾ ڏسڻ چاهي ٿي. تازو ئي هڪ انٽرويو دوران جڏهن ماهرا خان کان ان بابت سوال ڪيو ويو ته جواب ۾ هن چيو ته بلال لاشاري سان ڳالهايو هو، شايد هو فلم ڊسمبر ۾ منهنجي جنم ڏينهن جي موقعي تي رليز ڪرڻ چاهي ٿو ۽ منهنجي به اها ئي خواهش آهي.